形容景色的诗词25首
景色是指景物和色彩。下面,小编为大家分享形容景色的诗词,希望对大家有所帮助!
《望庐山瀑布》
唐·李白
日照香炉生紫烟,
遥看瀑布挂前川。
飞流直下三千尺,
疑是银河落九天。
《早发白帝城》
唐·李白
朝辞白帝彩云间,
千里江陵一日还。
两岸猿声啼不住,
轻舟已过万重山。
《山亭夏日》
唐·高骈
绿树阴浓夏日长,
楼台倒影入池塘。
水晶帘动微风起,
满架蔷薇一院香。
《峨眉山月歌》
唐·李白
峨眉山月半轮秋,
影入平羌江水流。
夜发清溪向三峡,
思君不见下渝州。
《望洞庭》
唐·刘禹锡
湖光秋月两相和,
潭面无风镜未磨。
遥望洞庭山水翠,
白银盘里一青螺。
《元日》
北宋·王安石
爆竹声中一岁除,
春风送暖入屠苏。
千门万户曈曈日,
总把新桃换旧符。
《竹枝词》
唐·刘禹锡
杨柳青青江水平,
闻郎江上踏歌声。
东边日出西边雨,
道是无晴却有晴。
《登鹳雀楼》
唐·王之涣
白日依山尽,
黄河入海流。
欲穷千里目,
更上一层楼。
《四时》
晋·陶渊明
春水满四泽,
夏云多奇峰。
秋月扬明晖,
冬岭秀寒松。
《相思》
唐·王维
红豆生南国,
春来发几枝。
愿君多采撷,
此物最相思。
《鹿柴》
唐·王维
空山不见人,
但闻人语响。
返景入深林,
复照青苔上。
《春晓》
唐·孟浩然
春眠不觉晓,
处处闻啼鸟。
夜来风雨声,
花落知多少。
《鸟鸣涧》
唐·王维
人闲桂花落,
夜静春山空。
月出惊山鸟,
时鸣春涧中。
《望天门山》
唐·李白
天门中断楚江开,
碧水东流至此回。
两岸青山相对出,
孤帆一片日边来。